Absa skenk R10 miljoen aan Universiteit van Johannesburg | Maroela Media
Die skenking het ten doel om studente te ondersteun wat in die sogenaamde "vermiste middel" is en nie vir finansiering van die nasionale finansiële hulpskema vir studente (NSFAS) kwalifiseer nie.
Ihron Rensburg, visekanselier van UJ, het gesê die universiteit ondersteun die implementering van gratis onderwys vir arm studente en maan ander maatskappye om ook 'n bydrae te maak om behoeftige studente te ondersteun.
"Ons is uiters dankbaar vir ondernemings en die bedryf, en die openbare sektor vir hul tydige reaksie en vrygewige bydraes wat die UJ gehelp het om sy doelwit te bereik vir die 'vermiste middel'," het hy gesê. "Ek wil 'n verdere beroep doen, dat ander maatskappye ook 'n bydrae sal lewer vir hierdie belangrike saak. Deur mildelik by te dra tot hierdie 'vermiste middel'-veldtog, bou en vorm en bekragtig ons saam ons land se toekomstige leiers."
Rensburg het gesê dis belangrik dat die studente die toewyding en die bydrae moet erken wat die privaat sektor lewer tot die finansiering van hul hoër onderwys, soos Absa met dié skenking bewys het.
Die "vermiste middel" is studente wat bó die NSFAS-drumpel lê, maar nie hoër onderwys kan bekostig nie.
Duisende studente het die afgelope ses weke gratis hoër onderrig geëis tydens die #FeesMustFall-veldtog wat gekenmerk is deur geweld, sterftes, beserings en vandalisme.
Asof hulle dit gaan wardeer …sal nog leer seker
Maroela media- daar is 'n verskil tussen maan en versoek.
En wat nou van die ander universiteite.
ABSA moet in gedagte hou dat mense van alle bevolkingsgroepe groepe by ABSA bank ens en gevolglik vertrou ek dat die fondse aan alle groepe toegeken sal word.